
Uznesenie V právnej veci navrhovateľky: A. B., nar. XX.XX.XXXX, proti manželovi: A. B., nar. XX.XX.XXXX, obaja bytom C. XX/XX, D., v konaní o rozvod manželstva a úpravu rodičovských práv a povinností k maloletým deťom, rozhodol: I. Konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Navrhovateľka sa návrhom doručeným tunajšiemu súdu dňa 03.02.2026 domáhala rozhodnutia súdu, ktorým by manželstvo rozviedol a upravil rodičovské práva a povinností k maloletým deťom. 2. Dňa 02.03.2026 vzala navrhovateľka svoj návrh v celom rozsahu späť z dôvodu, že sa s manželom dohodli na mimosúdnom riešení sporu a spoločne budú navštevovať manželskú poradňu. Späťvzatie návrhu bolo doručované manželovi na vyjadrenie, ktorý sa nevyjadril a Úradu práce, sociálnych vecí a rodiny ako kolíznemu opatrovníkovi, ktorý podaním doručeným súdu dňa 10.03.2026 uviedol, že nemajú námietky voči späťvzatiu návrhu zo strany matky. 3. Podľa § 29 ods. 1 zákona č. 161/2015 Z.z., Civilný mimosporový poriadok (ďalej len „CMP“, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 5. Vzhľadom na dispozitívny úkon navrhovateľky a to späťvzatie návrhu v celom rozsahu a zastavením konania, súd v súlade s § 29 ods. 1 CMP a § 29 ods. 2 CMP konanie zastavil, pretože dospel k záveru, že v konaní nie je potrebné pokračovať. 6. O trovách konania rozhodol súd podľa § 52 CMP, podľa ktorého žiaden z účastníkov nemá nárok na náhradu trov konania. Poučenie: Proti tomuto uzneseniu možno podať odvolanie do 15-tich dní odo dňa jeho doručenia prostredníctvom tunajšieho súdu na Krajský súd v Žiline, a to písomne v dvoch vyhotoveniach.
V odvolaní sa má popri všeobecných náležitostiach podania uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a musí byť podpísané. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil.

